stanford-oval/wikipedia huggingface dataset:
Nepalin sisällissota

Nepalin sisällissota oli Nepalin monarkistisen hallituksen ja kommunististen maolaississien välinen konflikti 13. helmikuuta 1996 – 21. marraskuuta 2006. Hallituksen joukot aloittivatkin aktiiviset toimet kapinallisia vastaan vasta vuonna 2001. Maolaississien tarkoituksena oli kaataa maan nykyinen hallinto ja tehdä maasta kommunistinen.[lähde? ] Sodassa kuoli yhteensä yli 16 000 ihmistä.
Sissit hallitsivat alusta alkaen suurta osaa maaseuduista. Aika ajoin he saartoivat pääkaupunki Katmandun mikä aiheutti vakavaa elintarvikepulaa. Sissien tukijoita olivat suurimmilta osin köyhät maanviljelijät. Yhdysvallat tuki monarkistihallitusta mm. kouluttamalla sen upseereita ja toimittamalla maahan 5 000 kappaletta M-16-rynnäkkökivääreitä. Sissien taholta toimet hallitusta vastaan kiihtyivät kun kuningas Gyanendra otti vallan kuningas Birendran ja kruununprinssi Dipendran kuoltua vuonna 2001. Kuningasta on kritisoitu kärkkäästi maan parlamentin hajottamisesta vuosina 2002 ja 2005 sekä yksinvaltiaan ottein hallitsemisesta, mikä on johtanut väkivaltaisiin mellakoihin.
Maolaississit luokiteltiin terroristeiksi, joten Yhdysvallat ja Britannia tukivat hallitusta maolaisten vastaisessa taistelussa.
Jo konfliktin aikana uskottiin yleisesti, ettei siihen ole aseellista ratkaisua. Todennäköisesti hallituksen huomattavasti vahvemmat joukot olisivat voittaneet kapinalliset avoimessa taistelussa, mutta sellaisia sissit onnistuivat välttelemään ja pitäytyivät sissitaktiikassa johon turvallisuusjoukot eivät koskaan kyenneet vastaamaan tehokkaasti.
Sekä EU:n että YK:n ihmisoikeuskomissaarit vetosivat (tuloksetta) kuninkaaseen, jotta myös hallitus suostuisi sissien tähän asti yksipuolisiin tulitaukoihin. Välittäjänä tilanteessa tarjoutui toimimaan Sveitsi.
3. toukokuuta 2006 hallitus julisti aselevon muutamia päiviä sissien jälkeen. Tästä eteenpäin maolaississejä ei enää luokitella terroristeiksi. Muutoksen toivottiin johtavan rauhanneuvotteluihin, jotka käynnistettiinkin perjantaina 26. toukokuuta 2006. Tämä oli ensimmäinen rauhanneuvottelu sitten vuoden 2003. Kumpikin osapuoli sitoutuu 25-osaiseen ohjelmaan jolla pyritään väkivaltaisuuksien lopettamiseen ja kansalliskokouksen järjestämiseen jotta maalle saadaan uusi perustuslaki.
Rauhansopimus solmittiin sissien ja uuden, demokraattisen hallituksen välille 21. marraskuuta 2006.
YK:n rauhanturvaoperaatio Nepalissa (UNMIN) päättyi tammikuussa 2011. Silloin arvioitiin, että kapinallisleireillä oli jopa 20 000 maolaistaistelijaa.
Neil Peart
Aiheesta muualla

Kuvia tai muita tiedostoja aiheesta Neil Peart Wikimedia Commonsissa
Neil Peartin muistokirjoitus Helsingin Sanomissa
Rush
| --- | --- |
Studioalbumit:  Rush  ·  Fly by Night  ·  Caress of Steel  ·  2112  ·  A Farewell to Kings  ·  Hemispheres  ·  Permanent Waves  ·  Moving Pictures  ·  Signals  ·  Grace Under Pressure  ·  Power Windows  ·  Hold Your Fire  ·  Presto  ·  Roll the Bones  ·  Counterparts  ·  Test for Echo  ·  Vapor Trails  ·  Snakes & Arrows  ·  Clockwork Angels
EP:t:  Feedback
Kokoelmat:  Archives  ·  Chronicles  ·  Retrospective I  ·  Retrospective II  ·  The Spirit of Radio: Greatest Hits 1974-1987  ·  Gold  ·  Retrospective 3
Konserttitallenteet:  All the World's a Stage  ·  Exit...Stage Left  ·  A Show of Hands  ·  Different Stages  ·  Rush in Rio  ·  R30: 30th Anniversary World Tour  ·  Snakes & Arrows Live
Videotallenteet:  Exit...Stage Left  ·  Grace Under Pressure Tour  ·  A Show of Hands  ·  Rush in Rio  ·  R30: 30th Anniversary World Tour  ·  Rush Replay X 3  ·  Snakes & Arrows Live  ·  Through the Camera Eye  ·  Chronicles
Muuta:  Diskografia
Niinijärvi (Uurainen)

| Niinijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°30′03″N, 25°32′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskupuro:  Niinipuro Heinälampeen 
Järvinumero:  14.347.1.004
Mittaustietoja
Pinnankorkeus:  158,3 m  
Pituus:  2 km  
Leveys:  380 m  
Rantaviiva:  5,201 km  
Pinta-ala:  36,024 ha  
Tilavuus:  0,0026733 km³ 
Keskisyvyys:  7,42 m  
Suurin syvyys:  31 m  
Saaria:  1 
 fiNiinijärvi 
Niinijärvi  on Keski-Suomessa Uuraisissa Sälliperän lähellä sijaitseva järvi.
Maantietoa

Järven pinta-ala on 36 hehtaaria, se on 2,0 kilometriä pitkä ja 400 metriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 2,7 miljoonaa kuutiometriä eli 0,0027 kuutiokilometriä. Sen keskisyvyys on 7,4 metriä ja suurin syvyys on 31,0 metriä. Sen rantaviivan pituus on 5,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Saarijoen valuma-alueeseen (14.347) se kuuluu. Järven vedenpinnan korkeus on 158,3 metriä mpy.
Norra Vin kirkko

| Norra Vin kirkko Norra Vi kyrka |
| --- | --- |

Kirkkokunta:  Ruotsin kirkko
Hiippakunta:  Linköpingin hiippakunta
Seurakunta:  Norra Ydre församling
Lisää rakennusartikkeleitaArkkitehtuurin teemasivulla
Norra Vin kirkko (ruots. Norra Vi kyrka) on Ruotsissa Ydren kunnassa sijaitseva kirkkorakennus.  Paikalla on sijainnut puukirkko jo 1300-luvulla, mutta se korvattiin 1440-luvulla kivikirkolla, josta on osia myös nykyisessä kirkossa. Kun tämä kirkko kävi sittemmin pieneksi, sitä laajennettiin vuonna 1771 ja se vihittiin käyttöön 1775.
Kirkossa on Axel von Schaarin hautakuori on vanhan kirkon vanhan kirkon ajalta, samoin kuin eteläinen seinä.
Aiheesta muualla

Kuvia tai muita tiedostoja aiheesta Norra Vin kirkko Wikimedia Commonsissa
Norra Vi kyrka, Kyrkliga kulturminnen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Norra Vi kyrka
Käännös suomeksi
Näppäläisyys

Suomen ja Karjalan lestadiolaisuuden sukupuu joka sisältää myös kuolleet haarat.
Näppäläisyys oli vanhoillislestadiolaisuudesta Suomessa lähinnä Oulun seudulla Simo Näpän johdolla vuonna 1964 erkaantunut hyvin pieni ryhmä. He ryhtyivät yhteistyöhön vanhoillislestadiolaisista Kajaanin seudulla vuonna 1960 Hanna Rimpiläisen johdolla erkaantuneiden rimpiläisten kanssa, Vaasan seudulla vanhoillislestadiolaisuudesta vuonna 1955 erkaantuneen pirttikyläläisyyden ("pirttikylän eriseura") kanssa, sekä joidenkin vuonna 1950 vanhoillislestadiolaisista lähinnä Torniossa, Haaparannalla ja Rovaniemellä Axel Kaupin johdolla erkaantuneiden kauppilaisten kanssa.
Näppäläisyys erkani vanhoillislestadiolaisuudesta televisiokiistan takia sekä siksi, että he eivät suostuneet tekemään parannusta "kososlaisesta hengestä".
Näppäläisten saarnaajia olivat mm. oululaiset Simo Näppä ja Niilo Karjalainen sekä kauppilaisiin kuulunut rovaniemeläinen Herman Kouri.
Näppäläisten erkaantuessa vanhoillislestadiolaisuudesta erkani vanhoillislestadiolaisista myös Yrjö Paason johdolla Oulun seudulla pieni ryhmä nimeltä paasolaisuus. Paasolaiset eivät kuitenkaan ryhtyneet yhteistyöhön näppäläisten kanssa, vaan syyttivät näppäläisiä radion omistamisesta ja lihanvapaudesta.
Näppäläisyys lakkasi olemasta itsenäinen lestadiolaisuuden suuntaus 1970-luvulla, jolloin se liittyi vanhoillislestadiolaisuudesta 1970-luvulla erkaantuneeseen töröläläisyyteen.
Näppäripelimannit

Näppäripelimannit on kaustislainen lasten ja nuorten laaja musiikkiryhmä, jolla on musiikkikoulutusta myös muualla maassa.
Näppäripelimannien toiminnan pohjalla on niin sanottu näppäripedagogiikka, jonka on kehittänyt kaustislainen kansanmuusikko ja viulisti Mauno Järvelä. Järvelä alkoi opettaa lapsia kansalaisopiston piireissä 1980-luvun alussa ja huoli opetukseen jokaisen kiinnostuneen. Ohjelmisto on perustunut Kaustisen pelimanniperinteeseen, ja yhteislaululla ja -soitolla on keskeinen asema opetuksessa. Musiikkitutkinnot olivat vapaaehtoisia.
Pedagogiikka, jota myös sisuki-menetelmäksi  kutsutaan, on levinnyt ympäri Suomea. Sitä on järjestetty myös Ruotsissa, Norjassa, USA:ssa ja Etelä-Afrikassa.
Esiintyvän Näppäripelimannit-ryhmän runkona toimii Kaustisen ja naapurikuntien noin 60-päinen näppäriyhtye. Kun ryhmä esiintyy Kaustisen kansanmusiikkijuhlilla, esiintyjiä on noin 200 ja mukana on myös esiintyjiä eri puolilta Suomea ja Pohjoismaita. Suuressa näppäriorkesterissa soi noin 180 viulua ja muun muassa 15 urkuharmoonia, kontrabassoja, huiluja, selloja, alttoviuluja ja haitareita. Vuonna 2019 vuotuisella Näppärikurssilla oli jopa 350 soittajaa.
Taiteen edistämiskeskus Taike  myönsi Kaustisen Näppäreille lastenkulttuurin valtionpalkinnon 2023.
Näppäimistöveistos

Keyboard monumentti vuonna 2011
Näppäimistöveistos  (ven. Памятник клавиатуре, Pamjatnik klaviature) on Venäjän Jekaterinburgin kaupungissa sijaitseva tilataideteos, joka esittää tietokoneen näppäimistöä. Se on maastoon sijoitettu 30-kertainen suurennos QWERTY-näppäimistöstä, jossa on myös kyrillinen kirjaimisto. Vuonna 2005 paljastetun, betonista valetun monumentin suunnitteli Anatoli Vjatkin ja siitä on tullut suosittu turistinähtävyys.
Norfolk (täsmennyssivu)

Norfolk on alun perin englantilaisen kreivikunnan nimi, katso Norfolk.
USS Norfolk (SSN-714), Yhdysvaltain laivaston ydinsukellusvene
HMS Norfolk (1693), 80-tykkinen kolmannen luokan alus
HMS Norfolk (1757), 74-tykkinen kolmannen luokan linjalaiva
HMS Norfolk (78), County-luokan risteilijä
HMS Norfolk (D21), County-luokan ohjushävittäjä
HMS Norfolk (F230), Tyypin 23 fregatti
Paikkakuntia

Norfolk (Connecticut)
Norfolk (Massachusetts)
Norfolk (Nebraska)
Norfolk (New York)
Norfolk (Virginia)
Norfolkin laivastotukikohta
Norfolkin piirikunta (Massachusetts)
Norfolkin piirikunta (Ontario)
Norfolkinsaari, saari läntisellä Tyynellämerellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Norfolk”, voi hakea sivunnimihaulla, laajalla sivunnimihaulla tai tekstihaulla.
Niinijärvi (Viitasaari)

| Niinijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°58′39″N, 25°39′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  puro Niinijokeen 
Järvinumero:  14.424.1.004
Mittaustietoja
Pinnankorkeus:  143,6 m  
Pituus:  1,5 km  
Leveys:  130 m  
Rantaviiva:  3,164 km  
Pinta-ala:  12,723 ha  
Tilavuus:  0,0003171 km³ 
Keskisyvyys:  2,49 m  
Suurin syvyys:  5 m  
Saaria:  ei saaria 
 fiNiinijärvi 
Niinijärvi  on Keski-Suomessa Viitasaarella  Vuorilahden lähellä sijaitseva järvi.
Maantietoa

Järvi on 1,5 kilometriä pitkä, 130 metriä leveä, ja sen pinta-ala on 12,7 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 317 100 kuutiometriä. Sen keskisyvyys on 2,5 metriä ja suurin syvyys on 5,0 metriä. Sen rantaviivan pituus on 3,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Niinijoen valuma-alueeseen (14.424) se kuuluu. Järven vedenpinnan korkeus on 143,6 metriä mpy.
Niko Dimitrakos

| Niko Dimitrakos |
| --- | --- |

Henkilötiedot
Syntynyt: 21. toukokuuta 1979 (ikä 45) Somerville, MA, Yhdysvallat
Kansalaisuus:   Yhdysvallat  Kreikka
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  91 kg
Seura
Seura:  Fenwick High
Sarja:  USHS
Tehtävä:  apuvalmentaja
Pelaajaura
Pääsarjaura:  2002–2014
Seurat:  Cleveland Barons (AHL) San Jose Sharks (NHL) SCL Tigers (NLA) Philadelphia Flyers (NHL) Philadelphia Phantoms (AHL) Chicago Wolves (AHL) Binghamton Senators (AHL) Skellefteå AIK (SEL) TsSKA Moskova (KHL) MODO Hockey (SEL) Adler Mannheim (DEL)   Wilkes-Barre/Scranton Penguins (AHL)   Grizzly Adams Wolfsburg (DEL)   Ilves (SML)
NHL-varaus:  155. varaus, 1999 San Jose Sharks
Nicholas Dimitrakos (kreik. Νίκος Δημητράκος, Níkos Dimitrákos, s. 21. toukokuuta 1979 Somerville, Massachusetts, Yhdysvallat) on yhdysvaltalais-kreikkalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Dimitrakos laukoi oikealta. Hän pelasi urallaan NHL:ssä yhteensä 158 runkosarjaottelua tehopistein 24+38=62 ja keräten 95 jäähyminuuttia sekä 20 playoff-ottelua tehopistein 1+8=9 ja keräten kymmenen jäähyminuuttia. Dimitrakos pelasi myös Euroopassa Sveitsissä, Ruotsissa, Venäjällä, Saksassa ja Suomessa. Nykyään hän toimii Fenwick High'n high school -joukkueen apuvalmentajana.
Ura > Maajoukkueura

Dimitrakos edusti Yhdysvaltoja vuoden 2003 MM-kilpailuissa.
Muuta

Dimitrakosin isä on kreikkalainen ja äiti italialainen. Hänellä on Joanne-vaimon kanssa tytär Mia Bella Dimitrakos (s. 2006). Dimitrakos on perustanut vaimonsa kanssa 2 Face Case -nimisen yrityksen, joka kauppaa akryylilasisia telineitä esimerkiksi pelipaidoille, joissa paitoja voi katsoa niiden molemmilta puolilta.
Neo Geo Pocket

| Neo Geo Pocket |
| --- | --- |

Kehittäjä:  SNK
Sukupolvi:  Viides sukupolvi
Julkaisu:  JP 1998
Tallennusväline:  pelimoduuli
Seuraaja:  Neo-Geo Pocket Color
Lisää videopeliartikkeleitaVideopelien teemasivulla
Neo Geo Pocket oli SNK:n kehittämä käsikonsoli, joka julkaistiin vuonna 1998. Konsolin oli tarkoitus haastaa Nintendon Game Boy -konsoli.
Kuten useimmat Game Boyn haastajat, myös Neo-Geo epäonnistui pitkälti vähäisen pelitarjonnan vuoksi, sekä siksi, että Game Boylla oli aivan liian paljon kannatusta käsikonsolimarkkinoilla. Silti Neo-Geo oli paljon lupaavampi lähtökohdiltaan, sillä se oli teknisesti ylivertainen.[lähde? ]
Vuonna 1999 SNK julkaisi päivitetyn version alkuperäisestä Pocketista, nimellä Neo Geo Pocket Color.
Aiheesta muualla

Kuvia tai muita tiedostoja aiheesta Neo Geo Pocket Wikimedia Commonsissa
Niko Ahoniemi

| Niko Ahoniemi> Henkilötiedot |
| --- | --- |
Syntynyt: 14. maaliskuuta 1996 (ikä 28) Tampere, Suomi
Kansalaisuus:   Suomi
Jääkiekkoilija
Lempinimi:  Rölli
Pelipaikka:  oikea laitahyökkääjä
Maila:  vasen
Pituus:  179 cm
Paino:  76 kg
Seura
Seura:  STS Sanok
Sarja:  Polska Hokej Liga
Pelaajaura
Pääsarjaura:  2016–
Aik. seurat:  Ilves (SML) LeKi (Mestis) KeuPa HT (Mestis) TUTO Hockey (Mestis) Ketterä (Mestis) Kalmar HC (Ruotsi I)
Niko Ahoniemi (s. 14. maaliskuuta 1996 Tampere) on suomalainen jääkiekkoilija, joka pelaa Puolan Polska Hokej Ligan STS Sanokissa. Hän on pelipaikaltaan oikea laitahyökkääjä.
Ura > Maajoukkueura

Ahoniemi on pelannut kuusi poikien maaottelua.
Pelityyli

Ahoniemeä Ketterässä valmentaneen Maso Lehtosen mukaan Ahoniemessä yhdistyy kyky tuottaa tulosta sekä röyhkeys fyysiseen peliin. Lehtosen mukaan hän osaa olla erittäin ärsyttävä vastustaja ja on sen lisäksi hyvä luistelija.
Muuta

Ahoniemi harrasti lapsena myös jalkapalloa.
Nils Erik Enkvist

Nils Erik August Enkvist (27. syyskuuta 1925 Helsinki – 26. toukokuuta 2009 Helsinki) oli suomalainen kielitieteen professori ja akateemikko. Hän oli Åbo Akademin englannin kielen ja kirjallisuuden professori (1957–1984) sekä tyylin- ja tekstintutkimuksen professori (1984–1988), rehtori (1966–1969) ja kansleri (1991).
Enkvist oli ensimmäisiä soveltavan kielitieteen harjoittajia Suomessa. Hän oli perustamassa 1960-luvun lopulla yliopistoihin kielikeskuksia, joissa opetettiin vieraita kieliä muita pääaineita kuin kieliä opiskeleville. Hän korosti kielitaidon merkitystä suomalaiselle tiedemaailmalle ja yhteiskunnalle laajemmin jo ennen Euroopan yhdentymisen ja globalisaation aiheuttamia kasvaneita kielitaitovaatimuksia.
Enkvist oli Ruotsin Kungliga Vitterhets Historie och Antikvitets Akademienin jäsen.
Teoksia

American humour in England before Mark Twain, 1953
British and American literary letters in Scandinavian public collections a survey, 1964
Caricatures of Americans on the English stage prior to 1870, 1951
Caricatures of Americans on the English stage prior to 1870, Reissued 1968
Englannin kielioppi korkeakouluille ja opettajille Enkvist, Nils Erik ja Miettinen, Eino, 2., tark. p., 1970
Geoffrey Chaucer, 1964
Kielipalveluopetuksen peruskysymyksiä, 1970
Linguistic stylistics, 1973
Linguistics and style, 1964, repr. 1967
Seasons of the year chapters on a motif from Beowulf to the Shepherd's Calandar, 1957
Stiftelsens för Åbo akademi forskningsinstitut 1974–84, 1984
Stilforskning och stilteori, 1974
Tekstilingvistiikan peruskäsitteitä, 2. muuttam. p., 1978
Werner Wolf Minnestal hållet vid Finska vetenskaps-societetens sammanträde den 20 januari 1969, 1970
Palkintoja ja tunnustuksia

Ruotsin akatemian pohjoismainen palkinto 1988
Aiheesta muualla

Ringbom, Håkan: / Enkvist, Nils Erik (1925–2009). Kansallisbiografia-verkkojulkaisu (maksullinen).  1.6.2009. Helsinki:  Suomalaisen Kirjallisuuden Seura.
Enkvist, Nils Erik hakuteoksessa Uppslagsverket Finland (2012). (ruotsiksi)
Nils Erik Enkvistin muistokirjoitus Helsingin Sanomissa.
| 0 | 1 | 2 | 3 |
| --- | --- | --- | --- |
|  | Edeltäjä: Oscar Nikula | Åbo Akademin rehtori 1966–1969 | Seuraaja: Karl-Gustav Fogel |
Nile

| Nile |
| --- | --- |

 Nile esiintymässä Brasiliassa vuonna 2010. Vasemmalta oikealle: Karl Sanders, Dallas Toler-Wade ja Chris Lollis.
Tiedot
Toiminnassa:  1993–
Tyylilaji:  brutaali death metal   tekninen death metal
Kotipaikka:   Etelä-Carolina, Yhdysvallat
Laulukieli:  englanti
Jäsenet:  Brian Kingsland, laulu, kitara   Karl Sanders, kitara, laulu, baglama saz   Brad Parris, basso, laulu   George Kollias, rummut  
Entiset jäsenet:  kts. Entiset jäsenet
Levy-yhtiö:  Anubis Records   Relapse Records   Nuclear Blast  
Aiheesta muualla
Kotisivut
Nile on yhdysvaltalainen death metal -yhtye Greenvillestä, Etelä-Carolinasta. Se tunnetaan parhaiten sanoituksista, jotka käsittelevät muinaisen Egyptin mystiikkaa, historiaa, uskontoa ja taidetta. Nile perustettiin vuonna 1993. Yhtyeen nimi tulee Egyptin halki virtaavasta Niilijoesta (engl. Nile).
Historia

Nile perustettiin Greenvillessä vuonna 1993. Perustajajäseniä ovat Karl Sanders (kitara ja laulu), Chief Spires (basso ja laulu), ja Pete Hammoura (rummut). Debyyttialbumi Festivals of Atonement -EP julkaistiin vuonna 1995.
Nilen musiikin on pääosin kirjoittanut yhtyeen perustanut kitaristi Karl Sanders, joka oli arabialaisen musiikin ystävä ja teki sitä itsekin. Se koostuu perinteisestä ja teknisestä death metalista Lähi-idän musiikilla varustettuna. Mukana on myös egyptiläisiä soittimia. Kappaleet ovat yleensä erittäin nopeita ja musiikillisesti monimutkaisia.
Sanoitukset perustuvat Sandersin kiinnostukseen egyptologiaa kohtaan. Esimerkiksi melkein jokaisen levyn kansivihkosessa on Sandersin kirjoittamat pitkät viestit, mistä hän on saanut kyseiseen kappaleen innoituksen. Muutaman kappaleen inspiraatio on lähtenyt myös H. P. Lovecraftin teksteistä.
Vuonna 2007 julkaistiin yhtyeen viides levy, Ithyphallic, joka ylsi Suomen virallisella albumilistalla 13. sijalle.
Those Whom the Gods Detest julkaistiin marraskuussa 2009.
Seitsemäs studioalbumi, At the Gate of Sethu, julkaistiin vuonna 2012. Albumin toinen kappale, ”The Fiends Who Come to Steal the Magick of the Deceased”, julkaistiin toukokuun 25. päivänä. Levyn julkaisupäivämäärät olivat 29. kesäkuuta Euroopassa ja heinäkuun 3. Pohjois-Amerikassa.
Yhtye on esiintynyt vuosina 2008 ja 2010 Tuska-festivaaleilla Helsingissä. Vuonna 2011 yhtye esiintyi Helsingin Nosturissa ja Tampereen Klubilla. Yhtye on esiintynyt myös Jyväskylän Lutakossa.[lähde? ]
Heinäkuussa 2022 yhtye ilmoitti, että basisti-laulaja Brad Parris jättää yhtyeen.
Jäsenet

Karl Sanders – laulu, kitara, kosketinsoittimet, egyptiläiset soittimet (1993–)
Brian Kingsland – laulu, kitara (2017–)
George Kollias – rummut (2004–)
Dallas Toler-Wade – kitara, laulu (1996–2017)
Todd Ellis – basso, laulu (2012–2015)
Chris Lollis – basso, laulu (2010–2012)
Jon Vesano – basso, laulu (2000–2005)
Chief Spires – basso, laulu (1993–2001)
Pete Hammoura – rummut, laulu (1993–2000)
Tony Laureano – rummut (2000–2004)
Derek Roddy – rummut (2000)
John Ellers – kitara (1996–1997)
Joe Payne – basso, laulu (2005–2007)
Brad Parris – basso, laulu (2015–2022)
Diskografia

Amongst the Catacombs of Nephren-Ka (1998,  Relapse Records)
Black Seeds of Vengeance (2000,  Relapse Records)
In Their Darkened Shrines (2002,  Relapse Records)
Annihilation of the Wicked (2005,  Relapse Records)
Ithyphallic (2007,  Nuclear Blast)
Those Whom the Gods Detest (2009,  Nuclear Blast)
At the Gate of Sethu (2012,  Nuclear Blast)
What Should Not Be Unearthed (2015,  Nuclear Blast)
Vile Nilotic Rites (2019,  Nuclear Blast)
The Underworld Awaits Us All (2024)
EP:t
Festivals of Atonement (1995,  Anubis Records)
Ramses Bringer of War (1997,  Visceral Records)
Worship the Animal (2011,  Goomba Records)
In the Beginning (1999,  Relapse Records)
Legacy of the Catacombs (2007,  Relapse Records)
Nile (1994)
Ramses Bringer of War (1996)
Nile / Vader (2009,  Nuclear Blast)
Unas Slayer of the Gods (2002)
Papyrus Containing the Spell to Preserve Its Possessor Against Attacks from He Who Is in the Water (2007)
Aiheesta muualla

Relapse Records -levy-yhtiön sivusto
Nile, 2012
Neptunuksen renkaat

Kaavakuva Neptunuksen renkaista.
Neptunuksen renkaat koostuvat pääasiassa viidestä päärenkaasta, jotka avaruusluotain Voyager 2 löysi vuonna 1989. Tiheydeltään ne ovat verrattavissa paljon suurempiin mutta vähemmän tiheisiin Saturnuksen päärenkaisiin. Muuten Neptunuksen renkaat ovat pölyiset ja huomaamattomat. Ne muistuttavat läheisesti Jupiterin renkaita.
Neptunuksen päärenkaat nimettiin viiden historiallisen tähtitieteilijän mukaan, jotka vaikuttivat Neptunuksen löytämiseen vuonna 1846: Gallen, Le Verrierin, Lassellin, Aragon ja Adamsin. Neptunuksella on myös jonkin verran nimeämättömiä renkaita kuunsa Galatean kiertoradan läheisyydessä. Muut kuut, Naiad, Thalassa ja Despina kiertävät vapaassa tilassa renkaiden välissä.
Neptunuksen renkaat koostuvat erittäin pimeästä materiaalista, joka on luultavasti orgaanista yhdistettä kuten Uranuksen renkaissa. Pölyn osuus renkaissa (20–70 %) on korkea, ja renkaiden optinen syvyys on keskiarvoa pienempi, vähemmän kuin 0,1. Adams -renkaalla on viisi kaarta, joiden nimiksi on annettu Fraternité, Égalité 1 ja 2, Liberté, ja Courage. Kaaret pysyvät suunnilleen omilla paikoillaan ja ovat muuttuneet vain hieman löytämisestään asti. Kuitenkin niiden vakaus liittyy luultavasti sisemmän kuun, Galatean, liikerataan.
Löytäminen

Ensimmäisen havainnon Neptunuksen renkaista teki William Lassell, Neptunuksen suurimman kuun Tritonin löytäjä vuonna 1846. Hän ilmoitti nähneensä renkaan planeetan ympärillä. Hänen havaintoaan ei kuitenkaan koskaan varmistettu, ja sen ajateltiin olevan vain teoria. Ensimmäinen varmistettu renkaiden löytö tehtiin vuonna 1968, vaikka tulosta ei huomioitu ennen vuotta 1977, jolloin Uranuksen renkaat löydettiin. Pian Uranuksen renkaiden löytämisen jälkeen Villanovan yliopiston ryhmä alkoi etsiä Neptunuksen renkaita. Varmistettuja löytöjä ei kuitenkaan tapahtunut. Myöhemmin, kun Voyager ohitti Neptunuksen, sen renkaat kuvattiin.
1980-luvulla huomattavat löydöt koskivat useammin Uranusta kuin Neptunusta, sillä Uranus oli siihen aikaan helpommin havaittavissa. Myös Neptunuksen seuraavan tähdenpeiton aikaan 12. syyskuuta 1983 tehtiin mahdollisia havaintoja renkaista. Kuitenkin Maasta tehdyt havainnot olivat sekavia. Kuutena seuraavana vuonna tehtiin kuitenkin 50 muuta havaintoa, joiden tulokset olivat positiivisia. Tiedettiin, että Neptunuksella oli renkaat, mutta renkaista ei tiedetty lähes mitään. Voyager 2 ohitti planeetan vuonna 1989 ja otti lisää kuvia renkaista. Tämän jälkeen Maasta aiemmin tehdyt havainnot verrattiin Voyager 2:n ottamiin kuviin, ja renkaiden koostumuksesta saatiin parempi käsitys.
Voyagerin ohituksen jälkeen Hubble-avaruusteleskooppi ja Maassa olevat teleskoopit ovat tutkineet Neptunuksen kirkkaimpia renkaita, Adamsia ja Le Verrieriä. Ne eivät kuitenkaan näy hyvin edes teleskooppien avulla. Heikoimmat renkaat ovat edelleen liian näkymättömiä tutkittavaksi.